23.5.2014 Jurnalul Oficial al Uniunii Europene L 155/1 (Acte legislative) DIRECTIVE DIRECTIVA 2014/61 /UE A PARLAMENTULUI EUROPEAN ȘI A CONSILIULUI din 15 mai 2014 privind măsuri de reducere a costului instalării rețelelor de comunicații electronice de mare viteză (Text cu relevanță pentru SEE) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 114, având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Comitetului Economic și Social European (), având în vedere avizul Comitetului Regiunilor ('), hotărând în conformitate cu procedura legislativă ordinară ()), întrucât: (1) Economia digitală aduce schimbări profunde pieței interne. Datorită caracterului său inovator, vitezei şi dimen- siunii sale transfrontaliere, ea are potențialul de a duce integrarea pieței interne la un nou nivel. Uniunea are viziunea unei economii digitale care să producă avantaje economice și sociale sustenabile, bazate pe servicii online moderne şi pe conexiuni rapide la internet. O infrastructură digitală de înaltă calitate stă practic la baza tuturor sectoarelor unei economii moderne şi inovatoare şi are o importanță strategică pentru coeziunea socială şi terito- rială. De aceea, toți cetăţenii, precum și sectoarele privat și public, trebuie să aibă oportunitatea de a face parte din economia digitală. (2) Recunoscând importanța extinderii benzii largi de mare viteză, statele membre au aprobat obiectivele ambițioase privind banda largă, stabilite în Comunicarea Comisiei intitulată „Agenda dişitală pentru Europa — promovarea digitală a creşterii în Europa” („Agenda digitală”), şi anume punerea la dispoziția tuturor europenilor a benzii largi de bază până în 2013 și garantarea, până în 2020, a accesului tuturor europenilor la internet cu viteze mult mai ridicate, de cel puțin 30 Mbps și a unor abonamente cu conexiuni la internet de peste 100 Mbps pentru cel puțin 50 % din gospodăriile europene. (3 Având în vedere evoluția rapidă a tehnologiilor, creşterea exponențială a traficului în bandă largă, precum și cererea crescândă de servicii electronice, obiectivele stabilite în Agenda digitală ar trebui să fie considerate ca fiind un minimum absolut și Uniunea ar trebui să vizeze obiective mai ambițioase privind banda largă pentru a favo- riza creşterea economică, competitivitatea și productivitatea. În contextul revizuirii prezentei directive, Comisia ar trebui să evalueze dacă şi în ce mod prezenta directivă ar putea contribui suplimentar la îndeplinirea obiectivului menționat. () JO C327,12.11.2013, p. 102. () JO C280,27.9.2013, p. 50. () Poziţia Parlamentului European din 15 aprilie 2014 (nepublicată încă în Jurnalul Oficial) şi Decizia Consiliului din 8 mai 2014.